इतना कहकर शनिदेव अदृश्य हो गये. जब राजा सुबह उठा तो उसने अपने हाथ-पैर भी सलामत पाये. उसे सलामत देखकर राजकुमारी के आश्चर्य का भी ठिकाना न रहा. तब विक्रमादित्य ने राजकुमारी को सारी बातें बताई. इसके बाद वे राजा मिलकर अपने राज्य लौटने की इच्छा जताई. सेठ को जब पता चला कि विक्रमादित्य राजा हैं तो वह आकर गिड़गिड़ाने लगा, माफी मांगने लगा विक्रमादित्य ने उसे माफ कर दिया क्योंकि वह जानते थे कि सब शनि महाराज का किया धरा था. अब सेठ ने फिर से उन्हें अपने यहां भोजन का निमंत्रण दिया. यहां भी सबके सामने चमत्कार हुआ जो हार खूंटी ने पहले निगल लिया था वह उस हार को वापस उगल रही थी. सबने शनिदेव की इस माया को देखकर नमन किया. नगर सेठ ने भी अपनी कन्या का विवाह राजा विक्रमादित्य के साथ कर दिया. अब विक्रमादित्य अपनी दोनों पत्नियों के साथ अपने राज्य में वापस लौटे तो लोगों ने उनका जोरदार स्वागत किया. अगले ही दिन विक्रमादित्य ने पूरे राज्य में घोषणा करवा दी कि शनिदेव सभी ग्रहों में सबसे शक्तिशाली हैं ग्रह हैं. अब से सारी प्रजा शनिवार को व्रत उपवास करेगी, शनिदेव का पूजन करेगी.